Tallinna abilinnapea Eha Võrgu sõnul püüab linn igati toetada ja  aidata töö kaotanud inimesi. "Töötule on vajalik sotsiaalne suhtlus ja oluline suhelda oma saatusekaaslastega. Lisaks eelmainitule ning enesetäiendamisele ja koolitustele mõeldes käivitabki linn igas linnaosas töötute klubid, mille programmi raames saavad kohaletulnud omandada nii praktilisi oskusi kui ka teoreetilisi teadmisi," märkis Võrk. "Lisaks töötute klubidele loome ka ühistranspordiettevõtete juurde sotsiaalsete töökohtade klubid, mis on suunatud just konkreetset ametikohta arvestades  enesetäiendamiseks ja -koolituseks."